Adeola Fayehun
Added databox

Adeola "Eunice" Oladele Fayehun onye a mụrụ ka ọnwa Julayị dị na mkpụrụ ụbọchị isii, n'afọ1984.  ọ bụ onye nta akụkọ na Nigeria. Nta akụkọ ya gbadoro ụkwụ na ihe gbasara ndọrọ ndọrọ ọchịchị di n'etiti nkewa otu zone isii mejupụtara obodo Nigeria, mmekọrịta na ihe gbasara ego obodo any, otu ihe ndia si emetụta ndi Afrika niile di na mba ụwa.   A maara ya nke ọma site na ajụjụ ọnu o na agbara n'ụzọ n'afọ 2015 bụ nke na ebure okwu na ụka.  ọ bụ ebe ya na onye nta akụkọ ibe ya si na  Sahara TV  bụ Omoyele Sowore jụrụ  Zimbabwean onye isiala Robert Mugabe kedụ mgbe ọ ga-aritu n'ọkwa dika onyeisi ala.   N'afọ 2013, ọ jụkwara onye isi ala Nigeria Goodluck Jonathan  n'okporo ụzọ nke ọbọdo New York, kedụ ihe ọ na-eme banyere mwakpo ndị otu  Boko Haram   Fayehun nọ na  New York City arụrụ ndị  Sahara Reporters ebe ọ na-ede maka otu esi eme ndọrọ ndọrọ ọchịchị obodo na mba Afrịka. Ọ na-emepụtakarị ihe akụkọ ntọ ọchị maọbụ akụkọ akaje na YouTube nke akpọrọ 'Keeping it real with Adeola' Ọ bu ndị SaharaTV na-akwado ma ebipụta nke a na YouTube.

Ndụ mbido 
A mụrụ Fayehun ka Adeola Eunice Oladele na Nigeria . Nne na Nna ya bụ, Rev. Dr. Solomon Ajayi Oladele na Margaret Ibiladun Oladele (aha nna ya bụ  Abolarin), rụrụ ọrụ dị ka ndị nkuzi na mgbasa ozi nke ụka bekee na Nigeria. O bụ nwa ikpe azụ  ụmụnne ya  ise tọrọ ya.  O si n’agbụrụ ndị Yoruba nke di na Nigeria, Ọ na-asukwa  asụsụ Yoruba nke ọma.  

Adeola bidoro agụmakwụkwọ kọleji na Naịjirịa ma na-agba kwọ n'efu nke ndị mbọ ịga Mahadum inweta digiri na Linqwistics. N'afọ 2003 ka ọ dị afọ iri na iteolu, ọ gara mba Amerika ije gụchapụ Kọleji site n'ọnyinye ịgụ akwụkwọ n'efu nke ndị National Association of Congregational Christian Churches nyere ya. Ọ gụchara ma nweta digiri  n'afọ 2007 na Mahadum  Olivet College dị na  Olivet, Michigan  .Ọ gụrụ maka nzikọrita ozi nakwa ịchụ nta akụkọ.. Mgbe ọ gụrụ na Olivet ọ rụrụ ọrụ na redio ma bụrụ onye odee ederede nke akwụkwọ akụkọ nke  Olivet College. Dịka ihe ụmụ akwụkwọ ji egosi aka ọrụ na mmụta  o bidoro ihe a kpọrọ 'Olive College TV Studio'.  n’afọ 2008, Fayehun nwetara nzere Mastas site na CUNY Graduate School of Journalism, Ọ gụrụ ihe gbasara ịgụpụta akụkọ ndị nta akụkọ chụtara.

Ọrụ 
Mgbe ọ gụchara Mahadum ọ ruru ọru n'ụlọ ọrụ CUNY TV dị ka onye na-ahụ na akụkọ a na-akọ gara nke ọma ma bụrụ kwa eziokwu. N'oge a ọ dere ma kwado ka emepụta ihe ngosi na Sahara Reporters's Omoyele Sowore  bụ onye nke o mechara jee ya na ya rụkọo ọrụ na nke akpọrọ 'behind the scenes' na Sahara Reporters .  

N’ọnwa Nọvemba n' afọ 2011, Fayehun bidoro akụkọ ntọ ọchị maọbụ akụkọ akaje akpọrọ 'keeping it real with Adeola. Akụkọ ihe nkiri a di nkeji iri atọ na-egosi ebe Fayehun na-eji agwa di iche iche akọ akụkọ ụfọdụ ihe na-eme na mba Afrika.  Mbunobi ihe ngosi a bụ iji na-akọwapụta nsogbu  maọbụ ihe nhiaahụ na-esite na ndọrọ ndọrọ ọchichi nke Afrika bụ nke ga na-amasi ndị nọ mba Ofesi.   N'ihe dike ihe ngosi otu nari na iri ise emepụtara n'afọ atọ Fayehun bu onye na-ede, ahazi ma na-akwado ihe ngosipụta ndị ahụ.  

Ọtụtụ mgbe a na-atụnyere ya Jon Stewart onye mkpa ọchị, Fayehun na-eji mkpa ochi na akaje maọbụ njakịrị akọwapụta akụkọ mere eme bụ nke oji aka ya mepụta.  Fayehun na-arụkwa ọrụnnọchite anya mba ofesi n'ụlọ ọrụ The Nation ụlọ ọrụ akwụkwọ akụkọ Lagos, Nigeria  . 

Fayehun guzobere ebe nweta ozi site n'igwe ịntanet a kpọrọ, African Spotlight.

Ajụjụ ọnụ eji mara ya 

 N'afọ 2013: ajụụ ọnụ ọ jụrụ onye isiala bu Goodluck Jonathan gbasara ndi omekome Boko Haram nakwa  Sovereign wealth fund  
 N'afọ 2015: Ajụjụ ọnụ ọ gbara onye isi ala Nigeria Muhammadu Buhari gbasara oke mpụ na aghụghọ dị na Nigeria banyere akụnụba ala anyị,  
 N'afọ 2015: Osote onye isi ala bụ Yemi Osinbajo  
 N'afọ 2015: Onye isi ala Zimbabwe Robert Mugabe banyere mgbe ọ ga-arịtu n'ọkwa,  nke a mere mgbe ọ biara maka inye  Muhammadu Buhari oche dika onyeisi ala Nigeria ka ọnwa Mee dị na mkpụrụ ụbọchị iri abụọ na iteolu.

Nkwanye ugwu na onyinye 

 N'afọ 2008 ndị otu Foreign Press nke New York nyere ya 'Outstanding Academic And Professional Achievement'  
 N'afọ 2014: Ethiopian Satellite News Network (ESAT), Washington DC, nyere ya 'Excellence In Journalism For A Democracy Award'  
 N'afọ 2015:CUNY Graduate School of Journalism "nyere ya 'Best one Woman Show'

Obibi ndụ ya 
N'afọ 2011, Fayehun lụrụ Victor Fayehun ka di ya na Nigeria.  Fayehun na di ya guzobere otu na achọghị nrite uru nke a kpọrọ KIRWA. Otu a na-enyere ndi nwere ọria anaghị agwọta agwọta aka na mba  Africa.

Nsinweta 

Mmadụ ndi di ndụ